Deg umedya-agi i d-neddem seg tezlit “Yir aṭṭan”, nwala-d belli awalen “ileḥḥu/iteddu”, usan-d deg yiwen n waffir. Sɛan yiwen n unamek, d ayenni i wumi neqqar aknawen. Yessmresiten umedyaz iwakken ad iwehhi ɣer waṭṭan n corona belli d aṭṭan iweɛren, yewwin acḥal n terwiḥin. Yettenṭaḍ seg wa ɣer wa, am akken i yessakay imdanen iwakken ad ḥadren imannsen, anda i yessemres tawuri tafuklant. Yettak-d ifukal iǧehden akken ad iqenneɛ win ara asyeslen ɣef waṭṭan-agi iweɛren nezzeh.